S-1395/2020

Dómur:

Mál þetta, sem dómtekið var 19. ágúst sl., höfðaði lögreglustjórinn á höfuðborgarsvæðinu með ákæru 26. maí 2020 á hendur ákærðu, X, kt. [...], [...], Hafnarfirði;

„fyrir eftirtalin brot:

1. Þjófnað með því að hafa, miðvikudaginn 20. september 2017, í verslun Adam og Evu á Kleppsvegi 150 í Reykjavík, stolið nærbuxum að verðmæti kr. 1.495.

M. 007201756415

Telst brot þetta varða við 1. mgr. 244. gr. almennra hegningarlaga nr. 19/1940.

2. Umferðar og lögreglulagabrot og peningaþvætti, með því að hafa laugardaginn 19. janúar 2019 ekið bifreiðinni [...] án þess að hafa öðlast til þess réttindi og óhæf til að stjórna henni örugglega vegna áhrifa slævandi lyfja (í blóði mældist klónazepam 28 ng/ml) langt umfram leyfilegan hámarkshraða, án nægilegrar aðgæslu og ekki sinnt fyrirmælum lögreglu um að stöðva bifreiðina sem gefin voru til kynna með forgangsljósum, heldur ekið frá hringtorgi við Faxabraut í Reykjanesbæ að gatnamótum við Hringbraut og Aðalgötu þar sem bifreiðinni var ekið gegn rauðu ljósi og allt að Mánatorgi við Hringbraut í Reykjanesbæ, þar sem ákærða missti stjórn á bifreiðinni og akstri lauk og fyrir að hafa haft í vörslum sínum þrjár pakkningar af rafrettuvökva sem ákærða vissi að hafði verið aflað með refsiverðum hætti.

M. 0082019973

Telst brot þetta varða við 1. og 6. mgr. 7. gr., 1. mgr. 25. gr., 1. mgr. og c. lið 2. mgr. 36. gr. og 3. mgr., sbr. 5. mgr. 37. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019, 19. gr., sbr. 41. gr. lögreglulaga nr. 90/1996 og 1. mgr. 264. gr. almennra hegningarlaga nr. 19/1940.

3. Nytjastuld með því að hafa, fimmtudaginn 21. janúar 2019, í félagi við annan aðila, tekið bifreiðina [...] í heimildarleysi þar sem hún stóð við Lækjargötu í Hafnarfirði og ekið henni að Grandavegi 47 í Reykjavík.

M. 0072019003657

Telst brot þetta varða við 1. mgr. 259. gr. almennra hegningarlaga nr. 19/1940.

4. Líkamsárás og þjófnað með því að hafa, miðvikudaginn 23. janúar 2019, í anddyri á Hóteli Leifs Eiríkssonar á Skólavörðustíg 45 í Reykjavík, stolið tösku í eigu A, kt. [...], og þegar A hugðist taka töskuna aftur af ákærðu sparkaði hún í andlit hennar og flúði af vettvangi.

M. 00720194053

Telst brot þetta varða við 1. mgr. 217. gr. og 1. mgr. 244. gr. almennra hegningarlaga nr. 19/1940.

5. Þjófnað með því að hafa, þriðjudaginn 9. apríl 2019, farið inn í skrifstofu fyrirtækisins Coremotif ehf. í Nóatúni 17 í Reykjavík og stolið þaðan tösku í eigu B, kt. [...], sem innihélt m.a. farsíma, kveikjuláslykil, ökuskírteini, greiðslukort og heyrnartól að óþekktu verðmæti.

M. 007201921248

Telst brot þetta varða við 1. mgr. 244. gr. almennra hegningarlaga nr. 19/1940.

6. Þjófnað með því að hafa, föstudaginn 14. júní 2019, í félagi, stolið vörum að verðmæti kr. 57.667 úr verslun Krónunnar að Vallakór 4 í Kópavogi.

M. 0072019041562

Telst brot þetta varða við 1. mgr. 244. gr. almennra hegningarlaga nr. 19/1940.

7. [---]

8. Fjársvik með því að hafa, laugardaginn 13. júlí 2019, blekkt C, kt. [...], til þess að kaupa af sér Hitachi borvél á 25.000 kr. sem ákærða auglýsti til sölu á vefsíðunni Brask og brall á Facebook. Að beiðni ákærðu millifærði C nefnda fjárhæð af eigin reikningi og inn á reikning D, kt. [...], en ákærða afhenti ekki borvélina í kjölfarið.

M. 31620196303

Telst brot þetta varða við 248. gr. almennra hegningarlaga nr. 19/1940.“

Ákæruvaldið krefst þess í málinu að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar samkvæmt 101. gr. umferðarlaga nr. 77/2019.

Kröfur ákærðu í málinu eru þær að henni verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa féll ákæruvaldið frá sakargiftum samkvæmt ákærulið 7. Eftir þá breytingu á sakargiftum játaði ákærða sök samkvæmt öllum öðrum liðum ákæru. Játning ákærðu fær stoð í gögnum málsins. Samkvæmt því þykir sannað að ákærða hafi gerst sek um þá háttsemi sem henni er gefin að sök í málinu og réttilega er heimfærð til refsiákvæða í ákæru að öðru leyti en því að rétt þykir að heimfæra brot ákærðu samkvæmt 2. tölulið ákæru til 1., sbr. 2., mgr. 44. gr. umferðarlaga nr. 50/1987, sbr. nú 2. mgr. 48. laga nr. 77/2019, en ekki 1., sbr. 2. mgr., 50. gr. laga nr. 77/2019.

Samkvæmt framlögðu sakavottorði hefur ákærðu ekki áður verið gerð refsing. Hún hefur skýlaust játað brot sín. Þá hefur ákærða, sem er ung að aldri, tekið sig á eftir að brotin voru framin. Að öllu þessu gættu og að brotum ákærðu virtum þykir refsing hennar hæfilega ákveðin fangelsi í þrjá mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. almennra hegningarlaga nr. 19/1940.

Þá þykir rétt, svo sem krafist er í ákæru og með vísan til 101. gr. umferðarlaga nr. 50/1987, sbr. nú 99. gr. laga nr. 77/2019, að svipta ákærðu ökurétti í fjóra mánuði frá uppkvaðningu dóms þessa að telja.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærðu gert að greiða allan sakarkostnað. Ákærða greiði því sakarkostnað samkvæmt yfirliti lögreglustjóra, samtals 404.791 krónu.

Dóm þennan kveður upp K-kk-nf H-kk-nf héraðsdómari.

Dómsorð:

Ákærða, X, sæti fangelsi í þrjá mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða er svipt ökurétti í fjóra mánuði frá birtingu dóms þessa að telja.

Ákærða greiði 404.791 krónu í sakarkostnað K-kk-nf H-kk-nf

Dómsorð:

Ákærða, X, sæti fangelsi í þrjá mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða er svipt ökurétti í fjóra mánuði frá birtingu dóms þessa að telja.

Ákærða greiði 404.791 krónu í sakarkostnað K-kk-nf H-kk-nf